CELEX: 32018R2017
Language: el
Date: 2018-12-18 00:00:00
Title: Εκτελεστικός κανονισμός (ΕΕ) 2018/2017 της Επιτροπής, της 18ης Δεκεμβρίου 2018, για την έγκριση της διάθεσης στην αγορά σιροπιού από Sorghum bicolor (L.) Moench. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

19.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/2017 ΤΗΣ ΕΠΙΤΡΟΠΗΣ
         της 18ης Δεκεμβρίου 2018
         για την έγκριση της διάθεσης στην αγορά σιροπιού από Sorghum bicolor (L.) Moench. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 15 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης. Τα παραδοσιακά τρόφιμα από τρίτες χώρες είναι νέα τρόφιμα, όπως αυτά ορίζονται στο άρθρο 3 του κανονισμού (ΕΕ) 2015/2283.
                  
               
                     (2)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, ο εκτελεστικός κανονισμός (ΕΕ) 2017/2470 της Επιτροπής (2) θεσπίζει ενωσιακό κατάλογο εγκεκριμένων νέων τροφίμων.
                  
               
                     (3)
                  
                  
                     Σύμφωνα με το άρθρο 15 παράγραφος 4 του κανονισμού (ΕΕ) 2015/2283, η Επιτροπή καλείται να αποφασίσει για την έγκριση και τη διάθεση, στην αγορά της Ένωσης, ενός παραδοσιακού τροφίμου από τρίτη χώρα. Στις 5 Απριλίου 2018, η εταιρεία Sorghum Zrt. («η αιτούσα») κοινοποίησε στην Επιτροπή την πρόθεσή της να διαθέσει, στην αγορά της Ένωσης, σιρόπι από Sorghum bicolor (L.) Moench ως παραδοσιακό τρόφιμο από τρίτη χώρα κατά την έννοια του άρθρου 14 του κανονισμού (ΕΕ) 2015/2283. Η αιτούσα ζητά να εγκριθεί το σιρόπι από Sorghum bicolor (L.) Moench προς κατανάλωση ως έχει ή για χρήση ως συστατικό τροφίμων από τον γενικό πληθυσμό.
                  
               
                     (4)
                  
                  
                     Τα τεκμηριωμένα στοιχεία που προσκόμισε η αιτούσα αποδεικνύουν ότι το σιρόπι από Sorghum bicolor (L.) Moench έχει ιστορικό ασφαλούς χρήσης τροφίμων στις Ηνωμένες Πολιτείες.
                  
               
                     (5)
                  
                  
                     Σύμφωνα με το άρθρο 15 παράγραφος 1 του κανονισμού (ΕΕ) 2015/2283, στις 30 Απριλίου 2018 η Επιτροπή διαβίβασε την έγκυρη κοινοποίηση στα κράτη μέλη και στην Ευρωπαϊκή Αρχή για την Ασφάλεια των Τροφίμων («η Αρχή»).
                  
               
                     (6)
                  
                  
                     Ούτε τα κράτη μέλη ούτε η Αρχή υπέβαλαν στην Επιτροπή δεόντως αιτιολογημένες αντιρρήσεις ως προς την ασφάλεια της διάθεσης, στην αγορά της Ένωσης, του σιροπιού από Sorghum bicolor (L.) Moench εντός της προθεσμίας τεσσάρων μηνών που προβλέπεται στο άρθρο 15 παράγραφος 2 του κανονισμού (ΕΕ) 2015/2283.
                  
               
                     (7)
                  
                  
                     Συνεπώς, η Επιτροπή θα πρέπει να εγκρίνει τη διάθεση, στην αγορά της Ένωσης, του σιροπιού από Sorghum bicolor (L.) Moench και να επικαιροποιήσει τον ενωσιακό κατάλογο νέων τροφίμων.
                  
               
                     (8)
                  
                  
                     Επομένως, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Το σιρόπι από Sorghum bicolor (L.) Moench, όπως καθορίζεται στο παράρτημα του παρόντος κανονισμού, περιλαμβάνεται στον ενωσιακό κατάλογο εγκεκριμένων νέων τροφίμων που έχει θεσπιστεί με τον εκτελεστικό κανονισμό (ΕΕ) 2017/2470.
            
            
               2.   Η εγγραφή στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
            
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        1)
                     
                     
                        Η ακόλουθη καταχώριση προστίθεται στον πίνακα 1 (Εγκεκριμένα νέα τρόφιμα) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Σιρόπι από Sorghum bicolor (L.) Moench
                                    (παραδοσιακό τρόφιμο από τρίτη χώρα)
                                 
                                 
                                    Δεν προσδιορίζεται
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι «σιρόπι σόργου (Sorghum bicolor)»».
                                 
                                 
                                     
                                 
                              
                  
                        2)
                     
                     
                        Η ακόλουθη καταχώριση προστίθεται στον πίνακα 2 (Προδιαγραφές) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Σιρόπι από Sorghum bicolor (L.) Moench.
                                    (παραδοσιακό τρόφιμο από τρίτη χώρα)
                                 
                                 
                                    
                                       Περιγραφή/Ορισμός:
                                    
                                    Τα παραδοσιακό τρόφιμο είναι σιρόπι από Sorghum bicolor (L.) Moench [γένος: Sorghum· οικογένεια: Poaceae (Gramineae)].
                                    Το σιρόπι λαμβάνεται από στελέχη του S. bicolor μετά την εφαρμογή διαδικασιών παραγωγής όπως η σύνθλιψη, η εκχύλιση και η εξάτμιση με θερμική επεξεργασία, ούτως ώστε να προκύψει σιρόπι τουλάχιστον 74 °Brix.
                                    
                                       Στοιχεία σχετικά με τη σύνθεση του σιροπιού από Sorghum bicolor (L.) Moench
                                    
                                    Νερό: 22,7 g/100 g
                                    Τέφρα: 2,4
                                    Σάκχαρα, σύνολο: > 74,0 g/100 g»